ועדת הכספים, כנסת 24, פרוטוקול מספר 56, 2021-07-08 09:03

אלכס קושניר: היום יום חמישי, ה-8 ביולי.

אלכס קושניר: הנושא שעליו נדון היום זה המשך דיון על הצעת חוק תכנון משק החלב (תיקון מס' 4), התשפ"א-2021 (מ/1414).

אלכס קושניר: אנחנו נתחיל מהצעות לסדר.

אלכס קושניר: חבר הכנסת פינדרוס, בבקשה.

יצחק פינדרוס: שלום וברכה, בוקר טוב, אנחנו במשך שבוע שעבר, הסבירו לנו שמביאים פה כל מיני חוקים ותקנות לא מבושלות כי לא הספיקו בשלושה שבועות הממשלה החדשה לתקן את כל התקנות ולהתמודד עם כל האתגרים, אז לקחו דברים as is פחות או יותר לתת לשרים להתרגל.

יצחק פינדרוס: אתמול פורסם ששר האוצר, התוכנית הכלכלית המבריקה שלו לתיקון הכלכלה במדינת ישראל, אחרי חשיבה מרובה של שלושה שבועות הוא מצא פתרון והפתרון הוא לדאוג שנשים חרדיות לא יוכלו לצאת לעבודה.

יצחק פינדרוס: אם הוא יעשה פעולה אקטיבית וידאג של-18 או 21, אנחנו לא מספיקים כמוהו כל כך מהר לעבוד.

יצחק פינדרוס: הוא הספיק בתוך שלושה שבועות לבנות תוכנית כלכלית ממש שתתרום לכלכלת מדינת ישראל, אז אם 18,000, יש כאלה שאומרים שזה 21,000 נשים לא יוכלו לצאת לעבודה ב-1 בספטמבר, זה יפתור את הבעיות הכלכליות של מדינת ישראל.

אלכס קושניר: אתה יכול להרחיב שנייה למה נשים לא יוכלו לצאת?

יצחק פינדרוס: כן, אני יכול להרחיב.

יצחק פינדרוס: יש כיום סדר גודל של בין 18,000 ל-21,000 נשים מפרנסות, הולכות לעבודה.

יצחק פינדרוס: הסידור לילדים שלהן במעונות היום היה לפי הקריטריונים.

יצחק פינדרוס: הקריטריונים עדיין לא פורסמו כי הממשלה לא הספיקה.

יצחק פינדרוס: אתמול הודיע שר האוצר שהוא שם וטו לשר הרווחה כרגע עד יום ראשון, כי ביום ראשון זה הולך להתחלף.

יצחק פינדרוס: אולי ביום שני כשמיכל שיר תיכנס לכנסת, זה יתחלף שוב אבל כרגע זה נמצא בידי שר הרווחה.

יצחק פינדרוס: הודיע לשר הרווחה שהוא לא חותם על התקנות אלא אם כן הנשים האלה יצאו מחוץ למעונות היום.

יצחק פינדרוס: המשמעות הכלכלית והחברתית של ההוצאה של הנשים האלה מחוץ למעונות היום, הן יצטרכו לעזוב את מקום עבודתן.

יצחק פינדרוס: זה פחות או יותר פלוס-מינוס.

יצחק פינדרוס: כמובן שכנראה אם הייתי הולך לאקדמיה, הייתי מבין שיש לזה משמעות אחרת, אבל לא יודע.

יצחק פינדרוס: הכלה שלי הודיעה לי, אם הנכד שלי לא יכול ללכת למעון יום, אז היא תיאלץ להישאר בבית ולעזוב את מקום עבודתה.

יצחק פינדרוס: התוכנית הכלכלית המבריקה הזאת שהספיקו לעשות אותה כל כך מהר, אפשר גם את משק החלב לפתור בזמן הזה, אפשר גם את יישובי קו העימות למצוא פתרונות.

יצחק פינדרוס: אני מבין שהוא עסוק בתוכניות כלכליות והוא גם מספיק מהר, הוא איש חרוץ, אז אני מציע לו שיפתור גם את הבעיות האחרות ושימצא פתרונות לכלכלה ויעשה תוכניות כלכליות קצת יותר מטיבות עם אזרחי ישראל באשר לתוכנית הזאת.

אלכס קושניר: תודה רבה חבר הכנסת פינדרוס.

אלכס קושניר: אני רוצה לעבור להמשך הצבעה על הסתייגויות.

אלכס קושניר: בשבוע שעבר עברנו לקבוצות של הסתייגויות שהן בעצם סוג של הסתייגויות רציפות כאלה, ואני רוצה שנמשיך.

אלכס קושניר: בבקשה, היועצת המשפטית.

יצחק פינדרוס: תפני אותי לאיזו הסתייגות אנחנו נמצאים כי על חלק מהן הצבענו כבר שבוע שעבר.

אביגיל כספי: נכון, אז אנחנו בעצם נתחיל מהיכן שהפסקנו, זה היה הסתייגויות של סיעת הציונות הדתית.

אביגיל כספי: עשינו את זה בהתחלה לפי הסדר.

אביגיל כספי: בעצם נשלח קובץ לוועדה וקובץ שהוגש לנו ידנית, היה להם מספור שונה.

יצחק פינדרוס: נכון, היה קובץ של כל ההסתייגויות שעברנו עליהן.

אביגיל כספי: אז בעצם בקובץ שהם שלחו לוועדה הגענו ברצף עד להסתייגויות מספר 62 ואחר כך עברנו להצביע על שתי קבוצות שהן כמה מאות הסתייגויות.

יצחק פינדרוס: אין את ההסתייגויות כאן?

אביגיל כספי: לא, אין.

אלכס קושניר: אוקיי.

אביגיל כספי: אז אנחנו בעצם נמשיך לפי הסדר.

אביגיל כספי: אז עכשיו אנחנו בהסתייגויות מספר 63 עד להסתייגויות 80 שזה בעצם העניין של החלפת המחיר האקסוגני.

אביגיל כספי: בהצעת החוק בעצם מבקשים לקבוע שיופחת איזושהי הפחתה אקסוגנית מחוץ למנגנון של חישוב מחיר המטרה, ופה בסדרת הסתייגויות מציעים להחליף את הסכום.

יצחק פינדרוס: אני רוצה לדעת, זה גם עלה בדיון בבג"ץ.

יצחק פינדרוס: כשאנחנו מדברים על ההסתייגות בנושא המחיר, האם אנחנו הולכים לפי השומן של זה או לפי החלב טרה הזה, גם עלה בבג"ץ.

יצחק פינדרוס: בג"ץ אמר שהוא לא דן בנושאים כלכליים, אז אם נציגי משרד החקלאות יכולים לעזור לי להבין לפי מה - - -

אלכס קושניר: מבינים את השאלה?

אסף לוי: אני אענה על מה שאני יודע לענות.

אלכס קושניר: בקצרה בבקשה.

אסף לוי: בוקר טוב, תודה אדוני היושב-ראש.

אסף לוי: ההפחתה האקסוגנית של ה-2.8 בהצעת החוק, היא מגלמת את הירידה מרבעון 1 ו-2 שהחוק לא תוקן.

אסף לוי: אנחנו מחזירים לציבור את ה-2.8 אם היינו מחשבים את מחיר המטרה לפי רפתות שמעל 700 בינואר 2021, ולכן מאחר וההסכם וההסכמות בין המשרדים, משרד האוצר והחקלאות היו בינואר והייתה הבנה והסכמה שההפחתה והחישוב ייעשה החל מינואר, אז ברבעון 3 ו-4 אנחנו מחזירים את רבעון 1 ו-2 בהתאמה.

אסף לוי: זה ההפחתה האקסוגנית היחידה.

אסף לוי: אין לה שום קשר לאחוז השומן או אחוז החלבון או דבר כזה.

יצחק פינדרוס: אז אני שואל, אתם מחשבים לפי אחוז השומן או אחוז החלבון?

יצחק פינדרוס: זה עלה בבג"ץ ובג"ץ שלח אותנו חזרה לוועדת כספים, לכן אני מנסה להבין.

אסף לוי: לא, אין קשר בין השניים.

יצחק פינדרוס: מה זה אין קשר?

יצחק פינדרוס: אני שואל.

אלכס קושניר: ה-2.8 זה בעצם הפיצוי.

יצחק פינדרוס: הבנתי.

יצחק פינדרוס: אני שואל על פי מה מחשבים.

אלכס קושניר: זה בעצם הפיצוי על אי תיקון החוק החל מתחילת השנה.

אלכס קושניר: אני צודק?

אסף לוי: כן.

אלכס קושניר: אז אני רוצה להעלות את ההסתייגויות להצבעה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

יצחק פינדרוס: אני עדיין לא קיבלתי תשובה על פי מה הם מחשבים?

יצחק פינדרוס: אני מנסה להבין.

יצחק פינדרוס: על פי אחוז החלבון או על פי אחוז השומן?

אסף לוי: המכסה הכללית נקבעת לפי השומן או החלבון, לא המחיר.

יצחק פינדרוס: אז אני שואל, על פי השומן או על פי החלבון?

אסף לוי: אבל זה לא קשור להצעת החוק.

אסף לוי: המכסה הכללית נקבעת לא על ידי השומן ולא על ידי החלבון.

אסף לוי: המכסה נקבעת גם בהינתן הייבוא של השומן שנכנס לישראל בחמאה ולכן אנחנו מתכננים לפי סך המקורות של שומן וחלבון שמגיעים לישראל הן מייצור מקומי והן מייבוא.

אסף לוי: זה המציאות וזו הייתה התשובה לבג"ץ גם.

אלכס קושניר: קדימה, אנחנו ממשיכים.

אביגיל כספי: אוקיי.

אביגיל כספי: הייתה לי פה קפיצה במספרים.

אביגיל כספי: יש את הסתייגויות מספר 63.

אביגיל כספי: זה לא היה המחיר.

אביגיל כספי: בסעיף 44, בסופו יבוא - ובאישור שר החקלאות, כלומר התלייה.

אלכס קושניר: אוקיי.

אלכס קושניר: מי בעד ההסתייגויות?

יצחק פינדרוס: אני רוצה התייעצות סיעתית.

אלכס קושניר: אוקיי.

אלכס קושניר: אנחנו חוזרים ב-09:16.

אלכס קושניר: מי נגד?

אלכס קושניר: לא אושר.

אלכס קושניר: אנחנו עוברים עכשיו לקבוצת הסתייגויות אחרת, נכון?

יצחק פינדרוס: תגידי מה היה הקבוצה.

יצחק פינדרוס: פשוט זה לא נמצא לידי.

אלכס קושניר: אנחנו נציג לך.

אביגיל כספי: לבקשת היושב-ראש אנחנו נעבור להסתייגויות של חבר הכנסת שלמה קרעי.

אביגיל כספי: הקבוצה הראשונה זה בעצם ממספר 1 עד מספר 182.

אביגיל כספי: זה בעצם סעיפי מטרה, כלומר מה היא מטרת החוק, אז נצביע על 1 עד 182.

אלכס קושניר: אני רוצה להעלות להצבעה ההסתייגויות של חבר הכנסת שלמה קרעי מ-1 עד 182.

יצחק פינדרוס: כל כך הרבה הסתייגויות.

יצחק פינדרוס: 180 הסתייגויות, אני חייב התייעצות.

אלכס קושניר: קודם כל תקבל אבל תבין שמדובר על כל ההסתייגויות שנוגעות למטרת החוק.

אביגיל כספי: למטרת החוק.

אביגיל כספי: חלקן מנוסחות עם שמות.

אביגיל כספי: כשאנחנו ננסח את זה בהצעת החוק, אנחנו נחליף את השמות בתפקידים, כלומר לא יהיה את שמו של ראש הממשלה אלא - - -

יצחק פינדרוס: אני רוצה התייעצות.

יצחק פינדרוס: אני רוצה לראות את ההסתייגויות כי יכול להיות שיש עוד דברים שאני לא יכול להצביע.

יצחק פינדרוס: לא בטוח שאני יכול להצביע על כל ההסתייגויות.

אלכס קושניר: אוקיי, אז אנחנו נחזור ב-09:22.

אלכס קושניר: אני רוצה לעבור להצבעה.

אלכס קושניר: קבוצת ההסתייגויות של שלמה קרעי מהסתייגות מספר 1 עד הסתייגות 182.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

אלכס קושניר: קבוצת ההסתייגויות הבאה של חבר הכנסת קרעי.

אביגיל כספי: הקבוצה השנייה היא מ-183 עד 280.

אלכס קושניר: תסבירי רגע מה המשמעות.

אביגיל כספי: כן, אז בעצם רוצים לפלוט את מועד תחילת החוק בכניסתה לתוקף של כל מיני הצעות חוק פרטיות.

יצחק פינדרוס: דיברנו על הנושא של המועד.

אלכס קושניר: אפשר לצרף גם את ינון אזולאי, זה אותו דבר.

אלכס קושניר: זה יכול להיות בהצבעה אחת כי כולם הצטרפו לכולם.

אביגיל כספי: אבל לפה לא קיבלנו הודעה שכולם הצטרפו.

אלכס קושניר: חבר הכנסת פינדרוס, יש פה הסתייגויות של חבר הכנסת אזולאי.

אלכס קושניר: אתה מיופה כוחו כדי להציג אותן?

יצחק פינדרוס: בהסתייגויות של תחולת החוק דיברנו על זה.

יצחק פינדרוס: הנושא הזה שהממשלה עשתה את החוק רטרואקטיבי מה-1 בינואר - - -

אלכס קושניר: לא, אבל זה לא קשור.

אלכס קושניר: יש פה כל מיני התניות לכניסתו של החוק לתוקף, כל מיני הצעות חוק פרטיות אחרות, לא קשורות.

אלכס קושניר: אתה גם מיופה כוחו של חבר הכנסת אזולאי להציג הסתייגויות?

יצחק פינדרוס: מי נראה לך העיר אותי על הבוקר והביא אותי לפה ב-09:00?

יצחק פינדרוס: נראה לך מישהו אחר?

אלכס קושניר: גם ההסתייגויות של חבר הכנסת אזולאי הן בעצם לאותו עניין.

יצחק פינדרוס: אני מציע לתת לו, הוא תוך עשר דקות פה.

אלכס קושניר: עדיין אני רוצה בעצם לחבר את ההסתייגויות כי זה אותו דבר.

יצחק פינדרוס: אני בהתייעצות הסיעתית דיברתי איתו.

אביגיל כספי: כן, חוץ משלושת ההסתייגויות הראשונות.

יצחק פינדרוס: את לא ממשיכה עם של קרעי?

אלכס קושניר: לא, אנחנו מצביעים עכשיו על ההסתייגויות של שלמה קרעי לעניין התניה של תחילת החוק על ידי כל מיני הצעות חוק פרטיות אחרות.

יצחק פינדרוס: מאיזה סעיף זה, מ-182 - - -

אביגיל כספי: מ-183 עד סעיף 280.

אלכס קושניר: ואותו דבר גם הסתייגויות של חבר הכנסת ינון אזולאי, כל ההסתייגויות שלו חוץ מסעיף 4 עד 36, נכון?

אביגיל כספי: כן.

אלכס קושניר: אנחנו נאחד את ההצבעה.

אלכס קושניר: זה אותו נושא.

אלכס קושניר: זה בעצם הסתייגויות שמתנות את כניסתו של החוק לתוקף על ידי הצעות חוק פרטיות, כל מיני, למיניהן.

אביגיל כספי: חלק מההצעות אומרות, החוק ייכנס לתוקף חמש שנים אחרי שהצעה X תעבור.

יצחק פינדרוס: אני רואה בקרעי, מ-160 זה בכנסת ה-10, בכנסת ה-11, אז יש פה משהו שהוא לא מסתדר לי.

אביגיל כספי: מ-183, חוק זה ייכנס לתוקף כאשר תעבור בקריאה שלישית בכנסת הצעת חוק פרטית פ/117/24.

יצחק פינדרוס: אז כנראה נייר אחר כי פה מופיע 166 בסעיף - - - יבוא - באישור יושב-ראש הכנסת.

אלכס קושניר: לא, אנחנו ב-183, תתקדם.

יצחק פינדרוס: לכן אני לא מבין.

יצחק פינדרוס: 183 פה זה יבוא בכנסת ה-14.

אביגיל כספי: אתה מסתכל כנראה על קובץ של סיעת הציונות הדתית.

אלכס קושניר: אוקיי, אני רוצה להעלות את זה להצבעה.

אלכס קושניר: קבוצת הסתייגויות של חבר הכנסת קרעי ושל חבר הכנסת אזולאי לעניין התניית כניסתו של החוק לתוקף על ידי הצעות חוק פרטיות אחרות.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

יצחק פינדרוס: את חוזרת לציונות הדתית?

אלכס קושניר: אנחנו אצל שלמה קרעי.

אביגיל כספי: כן.

אלכס קושניר: אגב, כל ההסתייגויות וכל ההצבעות כאן מהתחלה ועד הסוף, אני מגיש רביזיה על כולן.

אביגיל כספי: הסתייגות 286 עד הסתייגות 548 זה בעצם העניין של מועד תחילת החוקX שנים לאחר כניסה לתוקף של הצעות חוק אחרות כלשהן.

יצחק פינדרוס: זה עשינו עכשיו.

אביגיל כספי: לא, זה היה הצעות חוק פרטיות ועכשיו זה הצעות חוק שהן לאו דווקא פרטיות.

יצחק פינדרוס: אז על זה אני חייב התייעצות.

אלכס קושניר: אין בעיה, אז ב-09:31 נחזור.

אלכס קושניר: אני רוצה לעבור להצבעה.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

יצחק פינדרוס: רביזיה.

אלכס קושניר: אנחנו עוברים לקבוצה הבאה.

אלכס קושניר: מה הקבוצה?

אביגיל כספי: לא, זה אחת ואז יש עוד קבוצה, 549.

אלכס קושניר: כן, תציגי אותה בבקשה.

יצחק פינדרוס: הגעת ל-549 אצל קרעי?

אביגיל כספי: כן.

אביגיל כספי: הסתייגות לחוק הביטוח הלאומי, עובדים שנמצאים בחל"ת ימשיכו לקבל דמי אבטלה בשיעור של 90% עד ה-31 בדצמבר 2021.

אביגיל כספי: זו ההסתייגות.

יצחק פינדרוס: זה הסתייגות אחת?

אביגיל כספי: כן, בודדת.

יצחק פינדרוס: זה התייעצות.

אלכס קושניר: חוזרים ב-09:37.

אלכס קושניר: אני רוצה להעלות להצבעה את ההסתייגות של חבר הכנסת שלמה קרעי.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

יצחק פינדרוס: רביזיה.

אלכס קושניר: עוברים לקבוצת הסתייגויות נוספת של חבר הכנסת קרעי שעניינן?

אביגיל כספי: מ-550 עד 597, התלייה של כניסת החוק בכל מיני תיקוני חקיקה שיעשו.

אביגיל כספי: יש פה גם תיקונים לחוקי יסוד שאותם אנחנו לא נוכל להכניס.

אביגיל כספי: אנחנו לא מתקנים חוקי יסוד בהסתייגויות.

אביגיל כספי: יש פה גם כל מיני תיקונים להצעות אחרות.

יצחק פינדרוס: זה הצמדה להצעות חוק אחרות.

אביגיל כספי: רוצים שבסוף הצעת החוק יבואו כל מיני הצעות חוק אחרות.

יצחק פינדרוס: אם ככה, זה כל אחד נפרד.

יצחק פינדרוס: למה זה קבוצה?

אלכס קושניר: כי זה התניות.

יצחק פינדרוס: לא, זה לא התליות.

יצחק פינדרוס: התליות הצבענו כבר.

אביגיל כספי: זה אומר, בסוף החוק יבוא תיקון לחוק הפיקוח על שירותים פיננסיים.

אביגיל כספי: בסוף החוק יבוא תיקון לחוק סדר דין הפלילי.

אלכס קושניר: חבר הכנסת גפני נהג להצביע על כל ההסתייגויות האלה ביחד.

יצחק פינדרוס: כאלה?

אלכס קושניר: תאמין לי שאני הייתי מגיש ואני התווכחתי ובסוף קיבלתי את מרותו.

אלכס קושניר: אני רוצה לעבור להצבעה על קבוצת ההסתייגויות הזו.

זאב בנימין בגין: נכנס להתייעצות.

אלכס קושניר: התייעצות סיעתית של שלוש דקות כמחווה של רצון טוב לחבר הכנסת בגין.

אלכס קושניר: חוזרים ב-09:39.

אלכס קושניר: מי בעד ההסתייגויות?

אלכס קושניר: לא אושר.

יצחק פינדרוס: רביזיה.

אלכס קושניר: ממשיכים האלה.

אלכס קושניר: חוזרים לקבוצת ההסתייגויות של הציונות הדתית.

אביגיל כספי: אז אנחנו בעצם הגענו עד סעיף 80.

יצחק פינדרוס: 80 איפה?

אביגיל כספי: בקובץ של הציונות הדתית.

אביגיל כספי: לפי הסדר הגענו עד סעיף 80.

אביגיל כספי: עכשיו אנחנו בעצם ב-81 שזה קבוצה עד 85 שמדברת שהצעת החוק היא רק בתנאי שיאושרו תקציבים שונים או שתאושר ההתיישבות הצעירה.

יצחק פינדרוס: ההתיישבות הצעירה זה לא תקציב אז אני חושב שזה שונה.

יצחק פינדרוס: 84, את צודקת.

יצחק פינדרוס: 85 זה כבר לא תקציב.

אלכס קושניר: אין בעיה.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

יצחק פינדרוס: רביזיה.

אלכס קושניר: אוקיי, ההסתייגות הבאה, הסתייגות 85 לגבי ההתיישבות הצעירה.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אביגיל כספי: עכשיו יש זוג הסתייגויות של החלפת תאריך, 87 ו-88.

אלכס קושניר: כבר דיברנו על זה, לא?

יצחק פינדרוס: אני אומר לכם שוב, התאריך של החוק הוא נושא קריטי.

יצחק פינדרוס: הדבר הזה של התאריך, שהמדינה עשתה את זה רטרואקטיבית מינואר כשאנחנו דנים עכשיו, בעצם זה פוגע באנשים בכסף.

יצחק פינדרוס: בוא נהייה אמיתיים.

יצחק פינדרוס: בסוף המשמעות של זה, שאתה משלם לחקלאים 2.8 אגורות פחות לליטר.

יצחק פינדרוס: תחשבו אתם.

אלכס קושניר: אבל, חבר הכנסת פינדרוס, היות וסיימנו לדון בכל ההסתייגויות, אני רוצה לעבור להצבעה על החוק.

ינון אזולאי: אל תדאג, פה יש לך רביזיות גם אם זה נכון.

יצחק פינדרוס: ינון, א', אני חייב להגיד לך שהיושב-ראש כיבד אותך וביקש את ההסתייגויות שאתה כתבת.

יצחק פינדרוס: אנחנו כולנו חתומים על הכול.

יצחק פינדרוס: לא נדון כשאתה לא נמצא.

ינון אזולאי: תודה.

אלכס קושניר: חוץ מהקבוצה של ההסתייגויות שהן התניות, הצבענו, אבל יש לך ארבע הסתייגויות - - -

ינון אזולאי: אני לא עמדתי במשימה.

ינון אזולאי: לא יכולתי לעמוד בפני הבקשות של חבר הכנסת בגין והורדנו שתי הסתייגויות סיעיות, ואחת מהן אפילו הורדנו בשתי דקות.

אלכס קושניר: אז אני רוצה לעבור לקבוצת ההסתייגויות שקשורות בשינוי התאריך.

אלכס קושניר: מי בעד ההסתייגויות?

יצחק פינדרוס: זה התייעצות סיעתית על הנושא הזה.

יצחק פינדרוס: במסגרת התייעצות סיעתית, הסיפור הזה של התאריך הוא באמת שערורייתי.

יצחק פינדרוס: פוגעים באנשים בכיס שלהם.

יצחק פינדרוס: אומרים לרפתות, אתם תקבלו 2.8 אגורות פחות והמחלקות יקבלו את זה.

יצחק פינדרוס: גם לא האזרחים.

יצחק פינדרוס: הרי מי שמקבל את זה, זה המחלבות.

אלכס קושניר: 09:44 חוזרים להצביע.

אלכס קושניר: הגענו לרגע המרגש של הצבעות על הסתייגויות על שינוי התאריך.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

ינון אזולאי: רביזיה.

אלכס קושניר: אנחנו הגשנו רביזיות על הכול, אז אתה לא חייב.

ינון אזולאי: גם להבא?

אלכס קושניר: גם להבא, עד הסוף.

ינון אזולאי: בסדר.

ינון אזולאי: אני רק מעדכן אותך שלפינדרוס היה חשוב להגיד שגם הוא מגיש רביזיה.

אלכס קושניר: אוקיי.

אלכס קושניר: קבוצת הסתייגויות הבאה.

אביגיל כספי: זוג הסתייגויות, מספר 89 ומספר 90.

אביגיל כספי: חוץ מאישור ועדת הכלכלה מוצע שזה יהיה גם באישור יושב-ראש הכנסת או בהסכמת האופוזיציה.

ינון אזולאי: התייעצות סיעתית.

אלכס קושניר: התייעצות סיעתית, חוזרים ב-09:50.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

ינון אזולאי: רביזיה.

אלכס קושניר: עוברים להסתייגויות הבאות.

אביגיל כספי: מספר 86, אחרי שנת 2021 יבוא - וברבעון הראשון של שנת 2022.

ינון אזולאי: התייעצות סיעתית.

אלכס קושניר: חוזרים ב-09:55.

אלכס קושניר: אני רוצה להעלות להצבעה את ההסתייגות.

אלכס קושניר: מי בעד?

אלכס קושניר: מי נגד?

אלכס קושניר: הצבעה

ינון אזולאי: רביזיה.

אביגיל כספי: בעצם מ-91 עד 123 הצבענו בישיבה קודמת, אז אנחנו עוברים ל-124 עד 128 שזה בעצם אישור לחוק של כל מיני בעלי תפקידים.

ינון אזולאי: התייעצות סיעתית.

אלכס קושניר: התייעצות סיעתית, ב-09:59 מצביעים.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

ינון אזולאי: רביזיה.

אלכס קושניר: עוברים לקבוצה הבאה.

אביגיל כספי: עכשיו אנחנו מדלגים כי שתי הקבוצות הבאות הוצגו בישיבה הקודמת.

אביגיל כספי: אנחנו מגיעים ל-166, 168 ו-172 שזה בעצם אישור גורמים חיצוניים לחוק: יושב-ראש הכנסת, משרד התחבורה, בית הדין לעבודה.

ינון אזולאי: התייעצות סיעתית.

אלכס קושניר: ב-10:03 חוזרים.

אלכס קושניר: אני עובר להצבעה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

ינון אזולאי: רביזיה.

אלכס קושניר: עוברים לקבוצה הבאה.

אביגיל כספי: אוקיי, אז הקבוצה הבאה בעצם זה התליה של זמנים, כלומר הצעת החוק תחל מיום 1/1/2025.

ינון אזולאי: בזה באמת אני רוצה לנמק.

אלכס קושניר: רגע, תן לה לסיים להגדיר את ההסתייגויות.

אביגיל כספי: זה קבוצה שבעצם נוגעת לכל הזמנים.

אביגיל כספי: כתוב בהצעת החוק, תתחיל בעוד שבוע, בעוד שבועיים, בעוד חודש ואחר כך יש עם תאריכים ספציפיים.

אביגיל כספי: כל מה שקשור לזמנים נכלל כקבוצה אחת.

אלכס קושניר: אוקיי.

אלכס קושניר: חבר הכנסת אזולאי, בבקשה.

ינון אזולאי: אתה אומר על 25'.

ינון אזולאי: היינו פה וגם דיברנו.

ינון אזולאי: אולי אנשים לא מבינים.

ינון אזולאי: אני לא ביקשתי שום דבר למגזר שלי.

ינון אזולאי: אני ביקשתי דבר אחד פשוט, לדאוג לרפתנים, לכן כשאני מבקש גם את הנושא הזה של האיחור של ההסכם, כתוב 25'.

ינון אזולאי: אני מוכן להתפשר אתכם על יום חלות החוק.

ינון אזולאי: אני רוצה לצמצם את הנזק וההורדה לאותם רפתנים, כמה שפחות שיהיה להם.

ינון אזולאי: אני רוצה שההורדה של 2.8 במיוחד הרפתנים ברפתות הקטנות.

ינון אזולאי: אני על זה נלחם פה גם עם החקלאות וגם עם מועצת החלב.

ינון אזולאי: הם צריכים להבין, אני לא נלחם פה על דברים שהם לא הגיוניים.

ינון אזולאי: אם רוצים שיהיה להם שקט וביטחון לרפתנים, אין בעיה, אז באים ואומרים להם, בואו נביא שלוש שנים, שנתיים פלוס עוד אחד, אומרים לא, שנה, שנה, שנה.

ינון אזולאי: יש כל מיני דברים שזה לא נכון.

ינון אזולאי: אני מבקש פיקוח על המחירים.

ינון אזולאי: תורידו גם את המחיר.

ינון אזולאי: הורדת פה ב-2.8 אגורות, זה בערך אולי 15%-12%.

ינון אזולאי: תוריד את זה גם לצרכנים.

ינון אזולאי: הצרכנים צריכים להבין, לא יכול להיות שהרשתות הגדולות וגם המחלבות ירוויחו ואנחנו כצרכנים - - -.

ינון אזולאי: אנשים שנמצאים בבית לא יכולים להרוויח מהדבר הזה.

ינון אזולאי: אומרים, אנחנו יכולים להתחייב לך שזה לא יעלה.

ינון אזולאי: אגב, הם לא מוכנים גם להתחייב על זה שזה יהיה בחוק.

ינון אזולאי: גם זה לא מוכנים להתחייב שזה יהיה רשום בחוק שהם מתחייבים שלא יעלה.

ינון אזולאי: אם היו אומרים שמוכנים להתחייב בחוק שזה לא יעלה, עוד יש מה לדבר, אבל התייעצות סיעתית.

אלכס קושניר: לפני התייעצות סיעתית אני רק רוצה להגיב למה שאמרת.

ינון אזולאי: כן, בשמחה.

אלכס קושניר: אני רק רוצה להסביר שההסכם הזה בעצם נחתם על ידי הממשלה הקודמת, וחבר הכנסת מהמפלגה שלך היה פעיל מאוד כדי להביא את ההסכם הזה לידי ביצוע.

אלכס קושניר: אם אחד הצדדים מרוצה מההסכם, אז כנראה שההסכם לא מבטא את האיזונים והבלמים.

אלכס קושניר: במקרה הזה שני הצדדים לא מרוצים.

ינון אזולאי: למה?

ינון אזולאי: האוצר מרוצה.

אלכס קושניר: גם לא, אבל זה לא משנה.

אלכס קושניר: אנחנו נחזור להצביע ב-12 דקות.

אלכס קושניר: אני רוצה לעבור להצבעה על ההסתייגויות.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אלכס קושניר: כן, קבוצה הבאה.

אביגיל כספי: הקבוצה הבאה זה בעצם 179 עד 207 ו-170.

אלכס קושניר: שהיא, מה המהות?

אביגיל כספי: שזה בעצם מספרי הכנסות, בכנסת ה-44.

אביגיל כספי: המספרים פה רצים.

אלכס קושניר: הבנתי, אוקיי.

אלכס קושניר: אנחנו נכבד את חבר הכנסת אזולאי ונחזור ב-17 דקות להצביע.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

אלכס קושניר: כן, קבוצה הבאה.

אביגיל כספי: אנחנו עוברים למספר 208 עד 222 שזה אחרי כמה זמן החוק יהיה כתוב לאלתר, אחרי עשרה ימים, אחרי לכל היותר 11 ימים, אחרי לכל היותר 27 ימים.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אביגיל כספי: אוקיי.

אביגיל כספי: הקבוצה הבאה, 228 עד 265 שזה מספר חברי הכנסת, הרוב הנדרש להצעת החוק, מרוב של 80 חברי כנסת עד לרוב של 100 חברי כנסת.

אלכס קושניר: אוקיי, מי בעד?

אלכס קושניר: מי נגד?

אלכס קושניר: לא אושר.

אלכס קושניר: העוזר של ינון אזולאי, תגיד לו שאנחנו מצביעים.

אביגיל כספי: הקבוצה הבאה זה 267 עד 316.

אביגיל כספי: על הקבוצה הזאת הצבענו יחד עם קבוצת הזמנים.

אביגיל כספי: הקבוצה הבאה זה 317 עד 379 שזה דרישה שהחוק יאושר בחתימתם שלX חברי האופוזיציה, בין שני חברי אופוזיציה ל-59 חברי האופוזיציה.

ינון אזולאי: תרשמי רק שחברי האופוזיציה, אחד מהם זה אני.

ינון אזולאי: בחצי שנה הקרובה זה אני.

ינון אזולאי: אחר כך בקואליציה.

אלכס קושניר: חוזרים ב-10:23.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

אלכס קושניר: עוברים לקבוצה הבאה.

אביגיל כספי: הקבוצה הבאה היא בעצם מהסתייגות 380 עד הסתייגות 474.

אביגיל כספי: זה התליה ובלבד שהדבר יאושר על ידי שגריר ארצות הברית בישראל - - -

אלכס קושניר: מכל מדינות העולם.

אלכס קושניר: רק אני מבקש שבאמת כל המדינות שמצוינת פה, יש שם שגריר קבוע, כי אני לא בטוח.

ינון אזולאי: התייעצות סיעתית.

אלכס קושניר: אוקיי, חוזרים ב-28.

אלכס קושניר: מצביעים.

אלכס קושניר: מה הקבוצה?

אביגיל כספי: הקבוצה זה 380 עד 474, התליה באישור של - - -

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

אלכס קושניר: מה הקבוצה הבאה?

אביגיל כספי: הקבוצה הבאה זה 475 עד 504, זה התליה באישור בעלי תפקידים בממשלה.

ינון אזולאי: אני מבקש התייעצות סיעתית.

אלכס קושניר: 34.

אלכס קושניר: אנחנו נעבור להצבעה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

אלכס קושניר: כן, קבוצה הבאה.

אביגיל כספי: קבוצה הבאה זה 505 עד 514 שאומר שהצעת החוק תחל רק בחלוף X זמן.

ינון אזולאי: התייעצות סיעתית.

אלכס קושניר: התייעצות סיעתית.

אלכס קושניר: ב-38.

אלכס קושניר: טוב, אני רוצה לעבור להצבעה.

אלכס קושניר: מי בעד ההסתייגויות?

אלכס קושניר: מי נגד?

אלכס קושניר: לא אושר.

אלכס קושניר: עוברים לקבוצה הבאה.

אביגיל כספי: הקבוצה הבאה זה 515 עד 527, מתלים את זה שהדברים לא נעשו בחוק יסוד.

ינון אזולאי: התייעצות סיעתית ואני מוותר על הנימוק כרגע.

אלכס קושניר: חוזרים ב-43.

אלכס קושניר: אני רוצה לעבור להצבעה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

ינון אזולאי: רביזיה.

אלכס קושניר: כן, עוברים לשלב הבא.

אביגיל כספי: סעיף 528 זה הסתייגות אחת, שהחוק זה אלא אם כן הדבר לא יתאפשר.

ינון אזולאי: אתה רוצה שאני אסביר את זה?

אלכס קושניר: לא, אני הבנתי.

ינון אזולאי: התייעצות סיעתית.

אלכס קושניר: אוקיי, חוזרים ב-10:47.

אלכס קושניר: אני מבקש לעבור להצבעה.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אביגיל כספי: אנחנו הגענו לקבוצה האחרונה, 529 עד 541 שזה התליה בבחינה של סבירות על ידי בעלי תפקידים שונים.

אלכס קושניר: מי בעד ההסתייגות?

ינון אזולאי: התייעצות סיעתית.

אלכס קושניר: חוזרים ב-52.

אלכס קושניר: טוב, אני רוצה לעבור להצבעה.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אלכס קושניר: אנחנו סיימנו את הקבוצה או שיש עוד אחת?

אביגיל כספי: כן.

אביגיל כספי: הקבוצה האחרונה הצבענו בדיון הקודם.

אלכס קושניר: אוקיי, אנחנו סיימנו את קבוצת ההסתייגויות של סיעת הציונות הדתית ונשארה לנו קבוצת הסתייגויות מאוד משמעותית וחשובה של חבר הכנסת ינון אזולאי.

אלכס קושניר: יש שלוש הסתייגויות שהגשתם אלינו היום, שהן נפרדות מכל שאר הקבוצה, עליהן אנחנו נצביע אחת-אחת אחרי הפסקה של שמונה דקות וזה על חשבון התייעצות סיעתית עתידית כי אני רוצה להתייעץ איתך על משהו.

ינון אזולאי: אז למה שמונה דקות?

ינון אזולאי: שלוש כפול חמש זה 15 דקות.

אלכס קושניר: אז בגלל זה אני אומר רק שמונה.

אלכס קושניר: אני בא לקראתך.

אלכס קושניר: אנחנו חוזרים ב-11:05.

ינון אזולאי: אתה רוצה שאני אגיד את כל ההסתייגויות שיש לי פה, הקטנות?

ינון אזולאי: מה שהגישו לה.

אלכס קושניר: כן, אז בוא תנמק.

אלכס קושניר: יש לך פה שש הסתייגויות.

ינון אזולאי: בשביל להקל על הצופים אני אנמק את הכול ביחד.

אלכס קושניר: בסדר גמור.

אלכס קושניר: כן, בבקשה.

ינון אזולאי: ההסתייגויות הבאות, אני אנמק אותן.

ינון אזולאי: הראשונה תבוא לפי סעיף 1 תחולה: הוראות חוק זה יחולו כאשר מפלגת ימינה, בראשם ראש הממשלה ושרת הפנים, יעמדו בהתחייבותם שלא לפגוע בציבור החרדי, שלא לפגוע בלחם ובחלב של הילדים הקטנים, ולאחר שיבוטל הקיצוץ המתוכנן במעונות היום.

ינון אזולאי: 2.

ינון אזולאי: אחרי הסעיף יבוא 1: תחולה 1, הוראת חוק זה יחולו כאשר ראש הממשלה לא ייתן ידו לתוכנית שר האוצר לפגוע בציבור החרדי בעקבות תוכנית זאת.

ינון אזולאי: תחולה 3.

ינון אזולאי: תחולת חוק זה, לאחר שיבטל שר האוצר את החלטתו לקצץ את הסבסוד למעונות היום לעשרות אלפי משפחות, מדובר על החלטה מרושעת ואכזרית, ויקבל החלטה שמבחני התמיכה שהיו נתונים בשנים עברו ינהגו גם השנה.

ינון אזולאי: 4.

ינון אזולאי: שר האוצר הגיש את תוכנית לשינוי קריטריון הזכאות למעונות היום בכדי להעלים ולהזיז את תשומת הלב מגזר הדין אשר אמור להינתן בבית המשפט על פאינה קישרנבאום, שזה בעצם סוג של מאפיה שהתנהלה בתוך מפלגת ישראל ביתנו.

ינון אזולאי: 5.

ינון אזולאי: הפגיעה של שר האוצר היא לא רק בילדים אלא גם בנשים שכבר עברו הכשרה, יצאו לעבוד ועקב ההחלטה האכזרית של ליברמן, ייאלצו להישאר בבית.

ינון אזולאי: 6.

ינון אזולאי: חוק זה מהווה הסכמה של שר האוצר אביגדור ליברמן, ראש הממשלה נפתלי בנט, ראש הממשלה החליפי/הרזרבי יאיר לפיד, שרת הפנים איילת שקד ושר המשפטים גדעון סער, לפגוע בחלשים.

ינון אזולאי: אני רק אנמק את זה בדקה וחצי.

ינון אזולאי: שר האוצר אביגדור ליברמן, אני לא הופתעתי, אגב, מההחלטה שלו לגבי מעונות היום שהוא אמר שאין דבר כזה הורה לומד.

ינון אזולאי: אין דבר כזה שאבא יושב ולומד תורה.

ינון אזולאי: מבחינתו זה לא קיים וכשזה לא קיים, זה הווה אומר שזה עוד סכין בגבה של המדינה היהודית, שבמדינה הזאת, הערך העליון שלנו זה ערך התורה.

ינון אזולאי: אגב, זה לא פגיעה רק בחרדים.

ינון אזולאי: אתם חייבים להבין שזה פגיעה בחלשים.

ינון אזולאי: ישב פה אמיר מדינה, ישבה פה הלשכה המשפטית מהלשכה המשפטית של משרד הרווחה, היועצת המשפטית ואמרו דבר אחד פשוט.

ינון אזולאי: כל יום איחור זה עוד חודש איחור בתבחינים, הווה אומר שרק בחודש מאי אותם הורים אלה, פוגעים בהם והם לא יוכלו להגיש את הסבסוד של המעונות שלהם, ישלמו עד אז 2,600,2,800 שקל, יש כאלה 2,000 שקל.

ינון אזולאי: לא יכול להיות שמשנים את התבחינים באמצע אחרי שכבר נרשמו כולם למעונות היום.

ינון אזולאי: בנוסף לזה, אגב, היום הייתה אמורה להינתן הפסיקה של פאינה קירשנבאום שהיא בעצם יד - - -של אביגדור ליברמן, על גזר הדין הקשה שלה.

ינון אזולאי: אם רק היועץ שלה קיבל שבע שנים, אני חושב שאצלה זה היה יותר.

ינון אזולאי: הוא התנהל והוא מתנהל כמו מאפיה.

ינון אזולאי: אני חושב שזה לא היה ראוי לעשות את זה.

ינון אזולאי: הוא עשה והתקשורת נפלה ברשת שלו שהסיטה את זה מגזר הדין לאותה הפגיעה בשכבות החלשות ועל כך אני מגיש את ההסתייגויות האלה ואני גם מאמין ומקווה שהן יעברו.

ינון אזולאי: תודה

אלכס קושניר: טוב, האמת שאני מתלבט אם להגיב.

אלכס קושניר: אולי אני אגיד בשתי מילים, אני חושב שכושר ההשתכרות כתנאי לסבסוד המעונות הוא אחד הדברים שמתבקשים בכלכלה בריאה, כזו שהיא חפצת חיים, והתמריץ השלילי של לא ללכת לעבודה, סבסוד של מעונות היום, לפי דעתי הוא פוגע.

אלכס קושניר: לגבי כל השאר הנושאים, אני באמת מעדיף שלא להתייחס.

ינון אזולאי: איך אתה אומר מדינה יהודית כשאתה רוצה להגיד שלא יהיו כאלה שיושבים ולומדים?

ינון אזולאי: אני מדבר איתך עניינית על כושר ההשתכרות.

ינון אזולאי: יכול להיות שבאג'נדה שלך אתה צודק.

ינון אזולאי: בסדר, אני לא בא לחלוק.

ינון אזולאי: מה קרה פה?

ינון אזולאי: הילדים נרשמו לפני חודשיים, שובצו במעונות כל הילדים של כל מדינת ישראל, לא רק של החרדים, עכשיו אתה בא ואומר להם, התבחינים האלה, לא, לא, אנחנו שמים אותם בצד, הווה אומר שאותם אלה יכול להיות שבכלל לא אמורים להיות שם במעון הזה הם לא יהיו במעון.

ינון אזולאי: מה עשינו בזה?

ינון אזולאי: פגעת בכל החלשים.

אלכס קושניר: שנייה, ינון, אתה מערבב.

אלכס קושניר: גם בפעם הקודמת, בשנה שעברה, בממשלה שהמפלגה שלך הייתה בפנים, הקריטריונים הוגשו מאוחר מאוד, נכון?

אלכס קושניר: במאי.

ינון אזולאי: למה?

ינון אזולאי: קורונה.

ינון אזולאי: אמר את זה לא אני.

ינון אזולאי: איך אתם קוראים להם, אנשי מקצוע?

ינון אזולאי: הם אמרו את זה, לא אני.

ינון אזולאי: אם אני הייתי אומר את זה, הייתי תוקף אותי.

ינון אזולאי: אני לא אמרתי.

אלכס קושניר: לא, ינון, אני לא תוקף אף אחד.

אלכס קושניר: אני חושב שגם משרד האוצר וגם משרד הרווחה שאמון על הקריטריונים יעשו את המקסימום כדי לפרסם אותם מהר ככל שניתן וזה לא יגיע לאפריל ומאי כמו שהיה בשנה שעברה.

ינון אזולאי: אמרו שטכנית כל שינוי גורם להם בין 60 יום ל-90 יום עיכוב ורק אז יכולים לפרסם.

ינון אזולאי: הם יפרסמו את זה באוקטובר נגיד.

ינון אזולאי: לוקח עוד שלושה חודשים שהם צריכים לתת להורים להגיש את זה.

ינון אזולאי: עד שהם מחזירים את התשובות, הגיע מרץ או מאי שעד אז הם משלמים מלא.

אלכס קושניר: בכל מקרה השינוי הזה הוא שינוי שהיה צריך לקרות כבר מזמן, כי בסופו של דבר לא יכול להיות מצב - - -

ינון אזולאי: תביא את זה בחוק ההסדרים.

אלכס קושניר: השינוי הזה היה צריך לקרות כבר מזמן כי לא יכול להיות מצב שהמדינה מתמרצת אנשים לא לצאת לשוק העבודה.

אלכס קושניר: זה דבר אחד.

אלכס קושניר: כל שאר הניסיונות לנסות לצרף את זה לאירוע כזה או אחר, אני חושב שזה - - -

ינון אזולאי: זה המציאות.

אלכס קושניר: אני חושב שזה פסול.

אלכס קושניר: בסוף כל אחד שופט את האחרים לפי אמות המידה שלו עצמו.

אלכס קושניר: כשהממשלה הקודמת התנהלה במשך הרבה מאוד זמן כל הזמן על בסיס ספינולוגיה וכל מיני דברים דומים לזה ולא התייחסה למהות, אז בממשלה הזאת זה שונה.

אלכס קושניר: אנחנו מתייחסים למהות.

אלכס קושניר: הנושא הזה של מעונות היום דובר.

אלכס קושניר: זה נכון שלא הופתעת כי דיברנו על זה גם במהלך מערכות הבחירות.

ינון אזולאי: למה זה התפרסם אתמול?

ינון אזולאי: זו השאלה, כי פאינה הגיעה לגזר הדין שלה?

ינון אזולאי: בגלל זה זה התפרסם אתמול?

ינון אזולאי: רצו להסיט את התקשורת מזה?

ינון אזולאי: אז בסדר.

ינון אזולאי: היה מחכה עד יום ראשון.

ינון אזולאי: הפשלה הקטנה שקרתה, היום יש שביתת פרקליטים לכן אין את גזר הדין, אז שבוע הבא ימצאו עוד משהו.

ינון אזולאי: אולי זה הרגשה לי באמת.

אלכס קושניר: ינון, אני אומר לך שהפרסום התבצע ברגע ששר האוצר הכיר את החומר לעומקו וקיבל את ההחלטה, אין לזה שום קשר.

אלכס קושניר: באמת אני לא רוצה להיכנס לנושאים שהם צהובים ולא רוצה גם לדבר על מה קורה במפלגות אחרות ולכן עזוב, אנחנו מדברים פה במהות.

אלכס קושניר: אני מבין שאנחנו לא מסכימים וזה בסדר לא להסכים, וככל שהדיון יישאר מקצועי, אז בסדר.

אלכס קושניר: ברגע שהוא גולש למקומות אחרים, זה פחות מקובל עליי.

אלכס קושניר: חבר הכנסת בגין, בבקשה.

זאב בנימין בגין: חזקה עלי מצוות הקואליציה.

זאב בנימין בגין: בכל זאת אעיר שאנחנו - - - אז הכנסת במידה רבה קובעת את תאריך התחילה כאשר אנחנו מאשרים תקנון בתאריך התחילה.

זאב בנימין בגין: כיוון שעכשיו אנחנו בחודש יולי ובחופשה, אז בכל זאת ספטמבר נראה לאזרח כמוני, אין לי ילדים במוסדות וגם לא נכדים, בכל זאת אני חושב שכדאי לחשוב על התאריך, לא על העיקרון, אני מחייב אותו, אבל צריך לתת ככל הנראה זמן להיערכות למשפחות רבות.

אלכס קושניר: תודה רבה.

ינון אזולאי: זה מה שאני אמרתי.

ינון אזולאי: תעשו את זה בחוק ההסדרים לשנה הבאה, אני יכול להתנגד, יכול לריב, יכול הכול, אבל לא עכשיו תוך כדי משחק אחרי שהיה רישום.

זאב בנימין בגין: לא אמרתי שנה הבאה.

ינון אזולאי: הילדים נרשמו.

ינון אזולאי: אין משהו אחר.

אלכס קושניר: חבר הכנסת בגין, אני מבקש להפסיק את הוויכוח הזה.

אלכס קושניר: אנחנו צריכים בכל זאת להתמקד בנושא של הדיון על החוק.

ינון אזולאי: אני מקווה רק שתאשר לי שבוע הבא לעשות דיון בנושא הזה, שזה היה פה בוועדה.

ינון אזולאי: אני אשמח שיהיה פה דיון.

אלכס קושניר: אני אשקול בשמחה.

אלכס קושניר: יש כאן נושא שהגיע להסכמה ביוזמה של חבר הכנסת אזולאי.

אלכס קושניר: אני מבקש מהמשרד המקצועי לדבר רגע על ההסכמה ועל השינוי בנוסח.

אסף לוי: תודה רבה, אדוני היושב ראש.

אסף לוי: ראשית, אני רוצה להודות לכל הסובבים שגילו אורך רוח והסכימו להגיע להסכמות.

אסף לוי: החוק מדבר על שני תיקונים, על תיקון במנגנון מחיר המטרה שמאריך את מחיר המטרה לשלוש שנים ועוד שנתיים נוספות, וקובע שאת מחיר המטרה יקבעו לפי רפתות שמעל 700 אלף ליטר.

אסף לוי: החוק לא דיבר על התקופה של ה-700 אלף ליטר וכרגע מה התיקון המוצע זה להגביל את שני התיקונים לאותה תקופה ולבקש מהשרים כשהם באים לדון באישור ועדת הכלכלה על הארכה בשנתיים הנוספות, שהם יכריעו בשני הנושאים, גם על התקופה וגם על גודל הרפת.

ינון אזולאי: אם אפשר להוסיף, זה נותן בעצם ביטחון יותר גם למחלבות הקטנות שיתייחסו אליהן ולא ישכחו מהן.

ינון אזולאי: אני חושב שזה דבר טוב ומחזק את הביטחון יותר לרפתות הקטנות, שזה מה שהיעד שלנו מהתחלה.

ינון אזולאי: צר לי שלא הצלחנו להגיע למה שאני ביקשתי גם בנוסף לגבי הפיקוח על המחירים למרות שאתם אומרים והייתי רוצה באמת לשמוע חוות דעת בנושא הזה שאמרתם.

ינון אזולאי: אמרתם לי את זה בחוץ ואמרתם לי את זה פה, שהמחיר לא אמור לעלות בשנים האלה, כל עוד ומחיר המטרה שאנחנו יודעים שהוא לא עולה, שגם לא יעלה מחיר המוצרים בפיקוח.

ינון אזולאי: הייתי מבקש את ההתייחסות לנושא הזה.

אסף לוי: אז אני אגיד, במידה והתשומות ומחיר המטרה לא ישתנה מגורמים אחרים, כי אם עכשיו מחירי המזון בעולם יעלו, אני לא יכול למנוע את העלייה במחיר המטרה ואולי במוצרים, אבל אם המחיר נשאר יציב ואין שינויים במזון ובפרמטרים אחרים, כרגע לא תהיה עלייה.

אסף לוי: אנחנו עובדים על זה.

ינון אזולאי: כשאמרת תשומות, אמרת שבעצם תהיה עלייה.

אסף לוי: אני לא יודע.

אסף לוי: אני לא יכול להתחייב על מה שלא בשליטתי, אדוני.

ינון אזולאי: קודם כל זה אמירה כי היה חשוב להבהיר את הנושא הזה וזה בסדר.

אלכס קושניר: חלק מההסכמות שהגענו אליהן, יש פה את ההסתייגויות שכרגע הגשת ויש עוד קבוצת הסתייגויות מאוד גדולה.

אלכס קושניר: מה שאני מציע, ואם זה כמובן בהסכמתך, שאנחנו נצביע ביחד על שש ההסתייגויות, הן יהיו כתובות בכל מקרה בנפרד.

ינון אזולאי: אני רוצה אותן במליאה כשש בנפרד.

אלכס קושניר: כן, כן, הן יהיו במליאה.

אביגיל כספי: סך הכול ההסתייגויות זה בערך 50.

ינון אזולאי: הבנתי, אבל ההסתייגויות האחרונות שהגשנו יגיעו בנפרד אחת-אחת?

ינון אזולאי: אני לא רוצה שהן יהיו כאחד.

אביגיל כספי: אם יש שמות - - -

ינון אזולאי: את יכולה לעשות אותם מבחינתי כהסתייגות אחת.

אלכס קושניר: רק מה שהיא אומרת לך, שלא מקובל לשים שמות אלא להחליף את השמות בתפקיד.

אביגיל כספי: פה זה מופיע כשם ותפקיד.

אביגיל כספי: אני מורידה את השמות ומשאירה את התפקיד.

אלכס קושניר: במקום יאיר לפיד יהיה כתוב ראש הממשלה החליפי, לצורך העניין.

ינון אזולאי: סליחה שאני אומר ליועצת המשפטית, אבל זה לא נכון כי אם תפתחי את כל החוברות ואת הכול, מדובר שם ראש הממשלה בנט.

אלכס קושניר: כן, ותמיד מתקנים.

ינון אזולאי: לא.

ינון אזולאי: אם ניזכר קצת אחורה, בנימין נתניהו עם הבריכה ועם הג'קוזי וכל מה שרצו לשים לו, תמיד הזכירו את השם שלו.

ינון אזולאי: אין שום סיבה פה להוריד את השם.

אלכס קושניר: טוב, זה ויכוח משפטי.

ינון אזולאי: זה לא ויכוח שעכשיו צריכים לנהל אותו.

ינון אזולאי: אנחנו מצביעים על כל זה כהסתייגות אחת.

ינון אזולאי: אם הגעת שם ל-50, אין בעיה, כהסתייגות אחת את זה, שהיא תהיה אחת כל השש הסתייגויות.

אביגיל כספי: זה יהיה קצת פחות מ-50.

ינון אזולאי: בסדר, אין בעיה.

אביגיל כספי: העניין של ההסתייגויות והשמות זה גם מה שנעשה בוועדות אחרות.

ינון אזולאי: אני לא הולך לשנות מה שנעשה.

ינון אזולאי: אני גם אומר פה שהחברים ידעו.

ינון אזולאי: היושב-ראש ואני לא הגענו להבנות בנושא של השעות.

ינון אזולאי: אנחנו כן משאירים את ההסתייגויות על השולחן.

ינון אזולאי: אנחנו יודעים שבסופו של דבר יגיעו לסעיף 98.

ינון אזולאי: אני מאוד מקווה שאתה גם תעזור בזה, שבסעיף 98 בוועדה המסדרת יתנו את הדעת על זה שיש פה הרבה פעמים שאנחנו מסתדרים ולא ינסו לרמוס אותנו ולזרוק אותנו לשלוש וחצי שעות.

ינון אזולאי: זה לא המטרה.

ינון אזולאי: המטרה היא באמת להגיע לשעות דיבור טובות שאנחנו רוצים אותם.

ינון אזולאי: אם לא, הם יכולים לעשות מה שרוצים על סעיף 98.

ינון אזולאי: לא מקובל עלינו מה שיהיה.

ינון אזולאי: זה מה ששיקפנו גם בינינו, נכון היושב-ראש?

אלכס קושניר: נכון לגמרי.

ינון אזולאי: תודה.

אלכס קושניר: אוקיי, אז אני רוצה להצביע על ההסתייגויות של ינון אזולאי לעניין מעונות היום.

ינון אזולאי: זה הסתייגות אחת.

אלכס קושניר: כן, שחוברו להסתייגות אחת.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אלכס קושניר: מה עם הקבוצה הגדולה של ההסתייגויות?

ינון אזולאי: אז אמרתי, איך שהיא חילקה אותן עכשיו.

אלכס קושניר: חילקת אותם?

אביגיל כספי: לא, אני אומרת, כבר כרגע אנחנו נמצאים על 45 הסתייגויות.

ינון אזולאי: אין לי בעיה, רק גיל גולן היועץ שלי עבד על זה כל כך קשה.

ינון אזולאי: תצביעי על זה כאחד, את יכולה?

אביגיל כספי: לא, אנחנו צריכים לנסח.

אביגיל כספי: אתה רוצה פשוט לבחור את הקבוצה הראשונה?

ינון אזולאי: אני בעד מחווה לגיל.

ינון אזולאי: אנשים עובדים על זה.

אלכס קושניר: יש פה קבוצת הסתייגויות שמתייחסת לרווח קמעונאי כתיקון בסעיף 1(4).

ינון אזולאי: מעולה.

אלכס קושניר: אני חושב שאפשר להצביע עליה, שזה מ-2 עד 40 - - -

אביגיל כספי: לא, אבל זה מוצרים שונים.

אלכס קושניר: לא משנה, רווח קמעונאי למוצרים שונים.

אלכס קושניר: עד סעיף 54, בסדר?

ינון אזולאי: בסדר.

אלכס קושניר: מי בעד קבוצת ההסתייגויות הזו?

אלכס קושניר: מי נגד?

אלכס קושניר: לא אושר.

אלכס קושניר: עכשיו יש לנו הסתייגות נוספת של חבר הכנסת שלמה קרעי שלא נמצא כאן, אז אנחנו לא נצביע עליה.

אלכס קושניר: יש נושא חדש אחד, של שלמה.

ינון אזולאי: אז שלמה צריך.

ינון אזולאי: אני לא יכול גם - - -

אלכס קושניר: אתה יכול.

ינון אזולאי: אני יכול לדבר איתו עכשיו.

אלכס קושניר: מי הגיש נושא חדש בפעם הקודמת?

ינון אזולאי: אני על החוק הקודם הגשתי.

ינון אזולאי: אני על האבטלה הגשתי.

אלכס קושניר: אבל החוק הזה, מישהו הגיש נושא חדש?

אלכס קושניר: לא, לא הגישו נושא חדש.

ינון אזולאי: אם זה אני, אני אדאג גם להוריד את הנושא החדש.

אלכס קושניר: בסדר, אוקיי.

ינון אזולאי: מבחינתנו אנחנו מורידים את הנושא החדש.

אלכס קושניר: וגם כל הרביזיות בעצם.

ינון אזולאי: אנחנו מושכים את הרביזיות.

אלכס קושניר: טוב, אני רוצה לעבור להצבעה על נוסח החוק.

אסף לוי: אדוני היושב-ראש, בגלל השינויים אולי אני אקריא אותו?

אלכס קושניר: כן, תקריא את השינוי בבקשה.

אסף לוי: הצעת חוק תכנון משק החלב, (תיקון מספר 4), התשפ"א-2021 תיקון סעיף 44 1.

אסף לוי: בחוק תכנון משק החלב, התשע"א-2011, (להלן-החוק העיקרי), בסעיף 44 –

אסף לוי: סעיף קטן (א1) יימחק.

פסקה יבוא: "(3) על אף האמור בפסקה (1), השרים, באישור ועדת הכלכלה של הכנסת, ייקבעו בתקנות לפי אותה פסקה, בתקופה שעד יום י"ט בטבת התשפ"ד, (31 בדצמבר 2023) יחולו הוראות שאינן לפי נוהל ההתחשבנות ולפיהן חישוב עלויות ייצור חלב ייעשה לפי עלויות הייצור השנתיות ברפתות של יצרנים שמכסתם היא בהיקף של עד 700 אלף ליטר או יותר.

פסקה יבוא: ";

קטן יבוא: "(ב1) השרים רשאים באישור ועדת הכלכלה של הכנסת להאריך בצו את התקופה האמורה בסעיף קטן (א) או את התקופה האמורה בסעיף קטן (ב)(3) עד יום י"א בטבת התשפ"ו (31 בדצמבר 2025).

קטן יבוא: "

קטן יבוא: תחילה והוראות מעבר 2.

קטן יבוא: תחילתו של חוק זה ביום כ"א בתמוז התשפ"א (1 ביולי 2021) (להלן-יום התחילה), ועדכון המחיר הרבעוני לליטר חלב ביום התחילה ואילך יהיה בהתאם לתקנות לפי סעיף 44(ב)(1), 44(ב)(3) ו-44(ב1) לחוק העיקרי כנוסחו בחוק זה, ובלבד שהתקנות כאמור הותקנו עד יום כ"ד בתשרי התשפ"ב (30 בספטמבר 2021).

ינון אזולאי: אני רק מבקש שפעם הבאה שבאים בכלל לכל המשרדים, לא יכול להיות שאחרי קריאה ראשונה יבואו ויגידו לנו, אנחנו באנו אליכם, כבר הכנו את החוק, התחלנו כבר לעשות.

אסף לוי: מקובל.

ינון אזולאי: תודה רבה.

אביגיל כספי: בעצם מה שמוצע, שכל אחת מהתקופות, יהיה אפשר להאריך אותה בשנתיים, כלומר זה זמן של שנתיים ולא להאריך לתקופה קצרה יותר.

ינון אזולאי: יש לך שלוש ושנתיים, נכון?

אביגיל כספי: כן, ביחס לעניין של הארכת מחיר המטרה וביחס לאיך מחושב החישוב הרבעוני, אם לפי רפתות גדולות או כלל הרפתות.

אביגיל כספי: יכול להיות שנשנה קצת דברים בנוסח כדי להתאים את זה.

אביגיל כספי: זה לא יהיה מאה אחוז לפי מה שהוקרא אבל שיהיה ברור שכל אחת מהתקופות יש שיקול דעת - - -

אלכס קושניר: אני רק רוצה לדעת, הנוסח מקובל על משרד החקלאות ועל משרד האוצר, נכון?

אסף לוי: כן, וגם על היצרנים.

אלכס קושניר: זה ברור, אחרת לא היינו מגיעים לנוסח בכלל.

ינון אזולאי: חשוב להדגיש שעל הצרכנים זה לא מקובל.

אלכס קושניר: אני חושב שהחוק הזה קודם כל בא למנוע עלייה במחיר החלב והמוצרים.

אלכס קושניר: זה מאוד חשוב ואני מאוד שמח שגם הגענו להסכמות, אז אני רוצה לעבור להצבעה על הצעת חוק תכנון משק החלב (תיקון מספר 4), התשפ"א-2021.

אלכס קושניר: צריך להצביע סעיף-סעיף, נכון?

אביגיל כספי: כן.

אלכס קושניר: אני רוצה להצביע על סעיף מספר 1 לחוק כנוסח הוועדה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

ינון אזולאי: נמנע.

אלכס קושניר: הצבעה

אלכס קושניר: אני רוצה לעבור להצבעה על הסעיף השני בחוק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר.

אלכס קושניר: אני רוצה לעבור להצבעה על החוק במלואו כנוסח הוועדה.

אלכס קושניר: מי בעד החוק?

ינון אזולאי: אני גם בעד.

אלכס קושניר: הצבעה

אלכס קושניר: חוק תכנון משק החלב אושר על ידי ועדת הכספים ויעבור לקריאה שנייה ושלישית במליאה.

אלכס קושניר: אני מגיש רביזיה על החוק.

ינון אזולאי: אני גם מגיש רביזיה איתו ביחד.

אלכס קושניר: הישיבה של יום ראשון של ועדת הכספים לעניין חוק החלב מבוטלת והודעה על הצבעה על הרביזיה תבוא בנפרד.

אלכס קושניר: תודה רבה, הישיבה נעולה.